Prezentacija programa obrazovanja "Internetski marketing i brendiranje"
2024-12-04 17:00 - 18:00 (Europe/Zagreb) | Dvorana za sastanke, Šetalište Pazinske gimnazije 1, Pazin, Croatia (Local Name: Hrvatska)
Ovo predavanje pruža uvid u program za stjecanje mikrokvalifikacije “Internetski marketing i brendiranje”, koji je osmišljen za sve koji žele steći znanja i vještine potrebne za uspješno vođenje online marketinga i izgradnju brenda. Sudionici će naučiti osnovne strategije digitalnog marketinga, alatima za promociju na internetu, te kako izgraditi prepoznatljiv i uspješan brend u digitalnom okruženju. Program je namijenjen onima koji žele unaprijediti svoje poslovanje ili karijeru u svijetu internetskog marketinga. Program će se provoditi u našoj ustanovi od veljače do svibnja 2025. godine.

Prijava na: https://forms.gle/ECGHBWqYi8fpKRww5

Radionica o korištenju aplikacije Moj vaučer
2024-12-05 16:00 - 17:00 | Dvorana Istra Spomen doma Pazin, Šetalište Pazinske gimnazije 1, Pazin, 52000, Croatia (Local Name: Hrvatska)
Ova radionica pruža praktične informacije o tome kako koristiti aplikaciju Moj vaučer, koja omogućuje jednostavan pristup različitim obrazovnim programima i uslugama financiranim putem HZZ-a. Sudionici će naučiti kako se prijaviti za vaučere, odabrati odgovarajuće obrazovne programe i koristiti sredstva za stjecanje novih vještina. Radionica je posebno korisna za sve koji žele iskoristiti subvencionirane edukacije i osigurati si daljnji profesionalni razvoj putem sustava Moj vaučer.
Prijava na: https://forms.gle/ECGHBWqYi8fpKRww5

JazzIstra Orchestra plays KUD Idijoti
2024-12-05 20:00 - 21:30 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
JazzIstra Orchestra i Barbara Munjas krajem 2022. godine prvi su put izveli koncertni program posvećen legendarnom pulskom punk bandu “Kud Idijoti”. Članovi orkestra napisali su aranžmane za jedanaest pjesama iz opusa Kud Idijota iskoristivši svu umjetničku slobodu kako bi punk i jazz stopili u jednu nepredvidivu cjelinu. Nakon izuzetno pozitivnih reakcija na izvedbe u Puli sa ovim su programom JazzIstra Orchestra i Barbara gostovali u Osijeku, Rijeci i Poreču. Koncert u pazinskom Spomen domu posebno je značajan budući da će se taj nastum snimiti za live album.
Nastupiti će:
Barbara Munjas – vokal
saksofoni: Luka Vrbanec, Sonja Domitrović, Aldo Foško, Jovana Joka, Jurica Prodan
trube: Roberto Bernaca, Alen Bernobić, Robert Mikuljan, Branko Sterpin
tromboni: Max Ravanello, Luka Žužić, Gianluca Antonini
gitara: Zoran Majstorović
klavir: Andrea Rojnić
kontrabas: Vedran Ružić
bubnjevi: Marco Quarantotto

Principi organskog vrtlarenja - moje iskustvo, Martina Štifanić
2024-12-06 18:00 - 20:00 | Dvorana za sastanke, Šetalište Pazinske gimnazije 1, Pazin, Croatia (Local Name: Hrvatska)
Ova radionica nudi praktičan uvid u principe organskog vrtlarenja kroz osobno iskustvo Martine Štifanić. Sudionici će saznati kako na prirodan način uzgajati biljke bez upotrebe kemikalija i pesticida, te kako uspostaviti održive i zdrave vrtne prakse. Martina će podijeliti svoje savjete o odabiru biljaka, kompostiranju, održavanju tla i zaštiti biljaka, uz naglasak na očuvanje biološke ravnoteže u vrtu. Radionica je idealna za sve koji žele započeti vlastiti organski vrt ili poboljšati postojeći.
Prijave na: https://forms.gle/ECGHBWqYi8fpKRww5

Reci mi da se šališ - stand-up
2024-12-16 20:00 - 21:30 | Spomen dom, Šetalište Pazinske gimnazije 1, Pazin, 52000, Croatia (Local Name: Hrvatska)
DOBAR IZLAZAK predstavlja:
GORAN VINČIĆ: RECI MI DA SE ŠALIŠ
STAND UP COMEDY SHOW
16.12. ponedjeljak s početkom u 20 sati
Spomen dom, Pazin
🔥Goran Vinčić rasprodao je kultnu dvoranu Lisinski u Zagrebu.
🔥Rasprodao je i Beograd gdje se natiskalo više od 1300 posjetitelja u Dom Sindikata.
🔥Nakrcao je sportsku dvoranu u Karlovcu gdje se natiskalo 1500 gledatelja.
Njegov novi show “Reci mi da se šališ” krenuo je na regionalnu turneju u 2024. godini
Specijal snimljen u Ludoj kući prešišao je milijun pregleda na YouTube kanalu
Vinča skida rekorde, rasprodaje dvorane, mete pod s prvim redom, vrijeđa, ljubi, grli i zadirkuje.
Vinča je čovjek od naroda, televizije, kazališta, sporta, muzike.

12. maraton kratkometražnog filma
2024-12-17 10:30 - 12:00 | Spomen dom, Šetalište Pazinske gimnazije 1, Pazin, 52000, Croatia (Local Name: Hrvatska)
Maraton kratkometražnog filma održava se već dvanaestu godinu zaredom povodom najkraćeg dana u godini, 21. prosinca, te tako obilježava i slavi kratku filmsku formu, stvarajući jedinstvenu priliku da posjetiteljima diljem zemlje omogući gledanje kratkometražnih naslova na kino platnima. Ove godine, pored sudjelovanja 25 ekrana Kino mreže i pridruženih lokalnih kina diljem Hrvatske, a u suradnji s platformom Kinoholik, program će biti realiziran na još 8 zagrebačkih lokacija u centrima za kulturu ili mjesnim odborima. Za Dječji vrtić Olga Ban tako smo pripremili posebnu projekciju od Malih domaćih maratonaca. Program Mali domaći maratonci uključuje pet kratkometražnih filmova koji istražuju različite teme poput snage zajedništva, važnosti podrške, hrabrosti i odvažnosti koja je nagrađujuća kao i vrijednosti prijateljstva. To su filmovi: Glazbene čarapice redateljice Ane Horvat, Plavi medo autorice Marine Andree Škop, Leptir Sunčane Brkulj, Putovanje redateljice Mirele Ivanković Bielen te Mišja kuća redatelja Timona Ledera.

Aria - ples na svili
2024-12-18 16:00 - 17:30 | Spomen dom, Šetalište Pazinske gimnazije 1, Pazin, 52000, Croatia (Local Name: Hrvatska)
Završni nastup polaznika Aria – ples na svili.

Koncert Anja Rubil - Sandro Vešligaj
2024-12-18 20:00 - 21:30 | Dvorana Istra Spomen doma Pazin, Šetalište Pazinske gimnazije 1, Pazin, 52000, Croatia (Local Name: Hrvatska)
Anja Rubil – Flauta
Sandro Vešligaj – klavir
Anja Rubil rođena je 1992. u Slavonskom Brodu, gdje je završila osnovnu i srednju glazbenu školu te Klasičnu gimnaziju. Studirala je flautu na Akademiji za glazbo u Ljubljani, gdje je diplomirala i magistrirala. Tijekom studija usavršavala se na blokflauti i traversu te sudjelovala na mnogim natjecanjima, osvojivši brojne nagrade. Aktivna je pedagoginja, a njezini učenici postižu izvrsne rezultate. Od 2023. vodi obrt Flautina i glazbeni vrtić u Vodnjanu. Također se bavi jazzom, članica je latino jazz grupe Bolerosi i Puhačkog orkestra Pule.
Sandro Vešligaj rođen je 1991. u Puli, gdje je maturirao na Glazbenoj školi Ivana Matetića Ronjgova. Studirao je klavir na Muzičkoj akademiji u Zagrebu te specijalizirao komornu glazbu u Italiji. Dobitnik je brojnih nagrada, uključujući Oskara znanja i nagrade na natjecanjima u Hrvatskoj i inozemstvu. Nastupao je kao solist i komorni glazbenik diljem Europe, a posebno se ističu njegovi koncerti u značajnim koncertnim dvoranama Hrvatske i inozemstva.
PROGRAM:
1. M. Bonis: Sonata za flautu i klavir u cis-molu, op. 64
I Andantino con moto
II Scherzo. Vivace
III Adagio- Allegro ma non troppo- Allegretto- Adagio
IV Finale. Moderato
2. N. Andrijašević – Janković, T. Vorel: Memoria a te
3. I. Lang: Impresije za flautu i harfu op. 83, obr. A.Rubil
Ljeto, Jesen, Zima, Proljeće
4. A. Rubil: Valle za flautu solo
5. T. Vorel: Meditacija
6. C. Chaminade: Concertino za flautu i klavir, op. 107
Mélanie Hélène “Mel” Bonis (1858. – 1937.) bila je francuska skladateljica iz razdoblja kasnog romantizma. Njezin skladateljski opus sadrži više od 300 djela uključujući skladbe za klavir solo i četveroručno, orguljaška djela, komornu glazbu, zborsku glazbu, melodije za glas, mise te djela za orkestar. Pohađala je Pariški konzervatorij (CNSMDP) gdje su je podučavali César Franck, Ernest Guiraud i Auguste Bazille. Sonata za flautu i klavir u cis-molu op. 64 prvi je put izdana 1904. godine i posvećena je Louisu Fleury-ju. Bonis kroz četiri stavka sonate stvara postromantičarsku atmosferu punu poezije i svjetla.. Tijekom skladbe oba se instrumenta povezuju i izmjenjuju motive kao da su jedno.
Nives Andrijašević Janković magistra je glazbe. Dugi je niz godina radila u Glazbenoj školi“ Vatroslav Lisinski” u Zagrebu na mjestu profesora flaute i komorne glazbe. Također je bila vanjska suradnica – predavač na predmetu pedagoška praksa na Muzičkoj akademiji u Zagrebu. Uz studij flaute na Muzičkoj akademiji u Zagrebu diplomirala je i doktorirala na Filozofskom fakultetu na smjeru za kulturu i umjetnost. Kao produkt njezinog pedagoškog rada, vidljiv je veliki broj, čak 28, profesionalnih flautista izašlih iz njezine klase te nekolicina trenutnih studenata u različitim europskim zemljama. Dobitnica je preko 200 međunarodnih i državnih nagrada među kojima ističe nagradu HDGPP- a (1991. godine) i nagradu AZOO- a za izvrsnost u radu (2013. godine). Idejna je začetnik i suosnivatelj Hrvatskog Društva Flautista (HDF). Začetnik je i organizator međunarodnog flautističkog natjecanja FLAUTA AUREA ZAGREB pod pokroviteljstvom predsjednika/ice Republike Hrvatske. Član je HDGU-a. Skladbu Memoria a te skladala je 1998. godine.
Ivana Lang (1912. – 1982.) bila je hrvatska skladateljica, pedagoginja i pijanistica. Studij klavira završila je na Muzičkoj akademiji u Zagrebu. Kompoziciju se učila privatno kod Franje Dugana, Mile Cipra i Josepha Marxa u Salzburgu. Njezin skladateljski opus sadrži orkestralna djela, komorna i vokalna djela, djela za harfu, jednu operu te dva baleta. Napisala je sto deset opusa od čega je više od polovice posvećen glasoviru. Tijekom godina razvijala je osobni izraz koji je umjereno moderan i prema vlastitom mišljenju “oporo liričan”. Na njega je utjecao i glazbeni folklor Istre s kojim je bila u doticaju preko skladatelja Slavka Zlatića. Impresije za flautu i harfu, op. 83 skladala je 1973. godine. Naslovi stavaka nose naslove četiri godišnja doba poredanih redoslijedom Ljeto, Jesen, Zima i Proljeće. Skladba je posvećena Rajki Dobronić, hrvatskoj harfistici i glazbenoj spisateljici.
Anja Rubil (1992.) je skladbu Valle počela skladati 2021. godine nakon posjeta Kosovu. Dovršena je 2024. godine i praizvedena 2. svibnja u Slavonskom Brodu na jednom od koncerata povodom proslave 70. obljetnice osnutka Glazbene škole. Skladba opisuje doživljaj bogatstva različitosti kosovske kulture i krajolika.
Tatjana Vorel je sa četiri godine počela svirati glasovir. Kasnije je završila studij Glazbene pedagogije na Muzičkoj akademiji u Zagrebu. Usavršila je skladateljske tehnike te je njezin rad prepoznat od hrvatskih skladatelja popur Davorina Kempfa, Rubena Radića i Berislava Šipuša. Neke od njezinih skladbi su uspješno izvedene u Hrvatskoj i inozemstvu (Austrija, Italija, Njemačka, SAD). Dio njenog vokalnog opusa je snimljen i izdan. Njen skladateljski stil je liričan, ali u isto vrijeme se osjeti suvremeni pristup glazbenoj izražajnosti. Skladateljski opus sadrži skladbe za solo instrumente (harfu, glasovir, flautu, violončelo, marimbu, orgulje), vokalni repertoar za sopran, mezzosopran, tenor i bariton te pratnju, opere, komorne sastave, zborsku literaturu. Uz skladanje bavi se i dirigiranjem te pedagoškim radom.
Cécile Louise Stéphanie Chaminade (1857. – 1944.) bila je francuska skladateljica i pijanistica. Zbog društvenog statusa nije joj bila dozvoljena redovno glazbeno obrazovanje. No, bila joj je dozvoljena privatna glazbena poduka. Klavir ju je podučavao F. Le Couppey, violinu M. P. Marsick, a kompoziciju M. G. A. Savard i B. Godard. Bila je međunarodno priznata i nagrađena skladateljica. 1913. godine kao prva skladateljica u povijesti primila je francusku nagradu Nacionalni Orden Legije Časti. Concertino za flautu i glasovir, op. 107 skladala je 1902. godine, a kasnije ga je obradila za flautu i orkestar. Concertino za flautu i glasovir, op. 107 njezina je najizvođenija skladba.

Mufasa: Kralj lavova (otkazano)
2024-12-21 10:00 - 12:00 | Spomen dom, Šetalište Pazinske gimnazije 1, Pazin, 52000, Croatia (Local Name: Hrvatska)
Zbog proglašenog dana žalosti otkazuje se sutrašnja projekcija filma Mufasa: Kralj lavova.

U sklopu Adventa u srcu Istre, Centar za kulturu i obrazovanje Pazin i Kino Pazin donose novi blockbuster iz Disneyeve tvornice snova, Mufasa: Kralj lavova! Otkrijte nevjerojatnu priču o usponu voljenog kralja Ponosne Zemlje u epskom spektaklu Mufasa: Kralj lavova! U ovom dugo očekivanom hitu, Rafiki prepričava maloj lavici Kiari, kćeri Simbe i Nale, legendu o Mufasi. Priča se vraća u prošlost, prikazujući Mufasu kao izgubljeno i usamljeno siroče, sve dok ne upozna suosjećajnog lava Taku, nasljednika kraljevske loze. Taj susret pokreće putovanje grupe neobičnih prijatelja koji istražuju život, a njihova će se veza testirati dok zajedno pokušavaju izbjeći prijeteću opasnost. Kombinirajući tehnike snimanja uživo s fotorealističnom računalno generiranom slikom, film Mufasa: kralj lavova režirao je oskarovac Barry Jenkins, producirali su ga Adele Romanski i Mark Ceryak, a izvršno producirao Peter Tobyansen.

TradInEtno Session s Majom Bjelicom (otkazano)
2024-12-21 17:00 - 20:00 | Hol Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Zbog proglašenog dana žalosti otkazuje se sutrašnji TradInEtno session s Majom Bjelicom.

Svi su dobrodošli – pjevači i svirači, svih dobi.Besplatan ulaz, no u krug će se baciti šešir (donacije za tunemastera).17:00-19:00 Učenje pjesama sa voditeljicom Majom Bjelicom19:00 jamsession
O ‘Session master’:Maja Bjelica voli se družiti sa glazbom, uz glazbu, kroz glazbu. Najviše je inspirirana starim pjesmama koje se prenose s usta na usta, od uha do uha. Takvu glazbu počela je stvarati s bendom istRaNbuL, a danas ih istražuje uglavnom u sklopu TradInEtno Orkestra i dua MuzeFüze. Član je Udruge Muzofil.
O ‘TradInEtno Sessions’:TradInEtno Sessions su mjesečna druženja svih pjevača i svirača instrumenata. Svaka sesija ima posebnog gosta; ‘session master’; koji uči najprije neke pjesme i napjeve iz njihova repertoara. Nakon toga slijedi vrijeme za jam, inspiriran repertoarom session master.TradInEtno Sessions su besplatne, ali su donacije za session master dobrodošle.

Božićno-novogodišnji koncert Limene glazbe Pazin (otkazano)
2024-12-21 20:00 - 22:00 | Spomen dom, Šetalište Pazinske gimnazije 1, Pazin, 52000, Croatia (Local Name: Hrvatska)
Zbog proglašenog dana žalosti otkazuje se božićno-novogodišnji koncert Limene glazbe Pazin.

TradInEtno zbor (otvorena proba)
2024-12-23 17:30 - 20:00 | Hol Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Ponedjeljak 23.12, 17:30 otvorena proba TradInEtno Zbor, hol Spomen Doma

Emilia Perez
2025-01-09 20:00 - 22:00
Originalni naslov: Emilia Perez
Žanr: drama mjuzikl
Trajanje: 130
Redatelj/ica: Jacques Audiard
Glumci/glasovi: Zoe Saldaña, Karla Sofía Gascón, Selena Gomez, Adriana Paz i Mark Ivanir
Godina: 2024
Država: Francuska
Dobna skupina: 15

Sinopsis:
Prekvalificirana i podcijenjena, Rita je pravnica zaposlena u velikoj odvjetničkoj tvrtki čije je poslovanje više usmjereno na oslobađanje kriminalaca nego njihovo privođenje pravdi. Jednoga dana ona dobija neočekivanu poslovnu prilikuk kad ju kontaktira vođa kartela Manitas koji ju unajmi kako bi mu pomogla povući se iz posla prodaje droge putem plana kojeg on u tajnosti priprema već godinama: postati ženom kojom je oduvijek želio biti…

Mufasa: Kralj lavova (TITL)
2025-01-10 20:00 - 22:00, 2025-01-11 20:00 - 22:00
Otkrijte nevjerojatnu priču o usponu voljenog kralja Ponosne Zemlje u epskom spektaklu Mufasa: Kralj lavova! U ovom dugo očekivanom hitu, Rafiki prepričava maloj lavici Kiari, kćeri Simbe i Nale, legendu o Mufasi. Priča se vraća u prošlost, prikazujući Mufasu kao izgubljeno i usamljeno siroče, sve dok ne upozna suosjećajnog lava Taku, nasljednika kraljevske loze. Taj susret pokreće putovanje grupe neobičnih prijatelja koji istražuju život, a njihova će se veza testirati dok zajedno pokušavaju izbjeći prijeteću opasnost. Kombinirajući tehnike snimanja uživo s fotorealističnom računalno generiranom slikom, film Mufasa: kralj lavova režirao je oskarovac Barry Jenkins, producirali su ga Adele Romanski i Mark Ceryak, a izvršno producirao Peter Tobyansen.

Mufasa: Kralj lavova (SINK)
2025-01-11 18:00 - 20:00

Proslava
2025-01-16 20:00 - 21:30
Originalni naslov: Proslava
Žanr: ratni, drama
Trajanje: 86
Redatelj/ica: Bruno Anković
Glumci/glasovi: Bernard Tomić, Krešimir Mikić, Klara Fiolić, Lars Štern, Jan Doležal, Nedim Nezirović, Tanja Smoje, David Tasić Daf, Izudin Bajrović
Godina: 2024
Država: Hrvatska
Dobna skupina: 15

Sinopsis:
Kraj je Drugog svjetskog rata. Umoran i poražen, vojnik Mijo skriva se u šumi. Iz skrovišta promatra rodno selo u koje se ne smije vratiti. Vodi nas na napeto putovanje u prošlost, a kroz tri ključna momenta njegova života istražujemo okolnosti koje dovode do ekspanzije ekstremizma u društvu. “Proslava” je dugometražni prvijenac redatelja Brune Ankovića, a snimljena je prema istoimenom hit romanu Damira Karakaša.

Četiri sprovoda i vjenčanje
2025-01-17 20:00 - 21:30 | Spomen dom, Šetalište Pazinske gimnazije 1, Pazin, 52000, Croatia (Local Name: Hrvatska)
Nastavak najpopularnije predstave naših krajeva „Casabianca“ ili točnije, nove zgode i nezgode bračnog para Đurđe i Franka u novoj predstavi „4 SPROVODA I VJENČANJE“!
Đurđa i Franko su bračni par. Ne zna se ‘ko tu koga je…..dnostavno ne podnosi. A opet, ne mogu jedno bez drugog. Upoznali smo ih u hit predstavi „Casabianca“, a nove zgode i nezgode svog bračnog života donose u predstavi „4 sprovoda i vjenčanje“. Irena Grdinić i Mario Lipovšek Battifiaca i ovoga puta prikazuju taj vječni paradoks ljubavi. Jer Đurđa i Franko toliko se ne vole da se zapravo vole.

Prezentacija programa obrazovanja: Programiranje u programskom jeziku Python
2025-01-18 10:00 - 11:00
Pridruži nam se na prezentaciji programa obrazovanja za stjecanje mikrokvalifikacije “Programiranje u Pythonu” i saznaj sve što te zanima o ovom atraktivnom i praktičnom programu!
📅 Kada?
Subota, 18.1.2025. u 10:00 sati
📍 Gdje?
Spomen dom Pazin, sala za sastanke
🔍 Što te čeka?
➡️Detaljne informacije o programu (trajanje, način izvođenja nastave)
➡️ Kako se prijaviti putem sustava “Moj vaučer” HZZ-a – može biti BESPLATNO!
➡️Upoznaj predavača Jeana Petrića i saznaj što te očekuje kroz 125 sati praktične nastave!
Prijavi se na vrijeme i iskoristi priliku za razvoj svojih IT vještina!
🔗 Dodatne informacije i prijave na broj 099 810 2050 ili putem e-maila: obrazovanje@ckopazin.hr

Moana 2 (SINK)
2025-01-18 18:00 - 20:00
Originalni naslov: Moana 2
Žanr: animirani
Trajanje: 100
Redatelj/ica: David G. Derrick
Glumci/glasovi: Mia Negovetić, Frano Mašković, Radojka Šverko, Ivana Kindl, Hiljson Mandela
Godina: 2024
Država: SAD
Dobna skupina: svi uzrasti

Sinopsis:
Walt Disney Animation Studios ponovno okuplja Vaianu i Mauija u epskom animiranom glazbenom nastavku velikog kino hita VAIANA. Nakon tri godine, Walt Disney Animation Studios ponovno okuplja Vaianu i Mauija u epskom animiranom glazbenom nastavku velikog kino hita VAIANA, na novom, epskom putovanju uz posadu neočekivanih moreplovaca. Kada primi iznenadni poziv svojih predaka, Vaiana se mora otisnuti u daleke krajeve Oceanije i suočiti se s opasnostima i izgubljenim morskim prostranstvima u avanturi kakvu nikada prije nije doživjela. Redateljski trojac David Derrick Jr., Jason Hand i Dana Ledoux Miller donosi ovu čarobnu priču, dok produkciju potpisuju Christina Chen i Yvett Merino. Film sadrži glazbu dobitnica nagrade Grammy® Abigail Barlow i Emily Bear, za Grammy® nominiranog Opetaia Foa‘i, te trostrukog dobitnika nagrade Grammy® Marka Mancina.

Nosferatu
2025-01-18 20:00 - 22:30
Originalni naslov: Nosferatu
Žanr: horror
Trajanje: 133
Redatelj/ica: Robert Eggers
Glumci/glasovi: Lily-Rose Depp, Nicholas Hoult, Bill Skarsgård
Godina: 2024
Država: SAD
Dobna skupina: 15

Sinopsis:
Nosferatu je gotička priča o opsjednutosti između uklete mlade žene u Njemačkoj iz 19. stoljeća i drevnog transilvanijskog vampira koji je uhodi, donoseći sa sobom neizreciv užas.

Himera
2025-01-23 20:00 - 22:00
Originalni naslov: La Chimera
Žanr: komedija, fantazija, avantura
Trajanje: 130
Redatelj/ica: Alice Rohrwacher
Glumci/glasovi: Josh O’Connor, Carol Duarte, Vincenzo Nemolato
Godina: 2024
Država: Italija
Dobna skupina: 15

Sinopsis:
Svatko ima svoju himeru, nešto što pokušava doseći, ali nikako ne uspijeva pronaći. Za bandu pljačkaša drevnih etruščanskih grobnica i skrivenih arheoloških nalazišta u Toskani 1980-ih, himera je odsustvo od rada i san o lakom bogaćenju. Za Arthura, himera izgleda kao Beniamina, žena koju je izgubio. Kako bi je pronašao, Arthur se suočava s nevidljivim, traži je posvuda i zalazi u podzemlje u potrazi za vratima zagrobnog života o kojem govore mitovi. Sudbine likova isprepliću se na magijsko- realističnom putovanju između živih i mrtvih.
Himera je remek-djelo talijanske redateljice Alice Rorwacher – moderna priča o suvremenom Orfeju, kroz koju gledatelje uvodi u osebujan pikarski svijet svojih junaka, a pritom funkcionira i kao osebujna meditacija o prolaznosti, klasnim odnosima i ljubavi. Film je premijerno prikazan u natjecateljskom programu Filmskog festivala u Cannesu, a našao se i na popisima najboljih filmova godine

Dražen
2025-01-24 20:00 - 21:30
Originalni naslov: Dražen
Žanr: biografski, sportski
Trajanje: 90
Redatelj/ica: Danilo Šerbedžija
Glumci/glasovi: Domagoj Nižić, Zrinka Cvitešić, Romina Tonković
Godina: 2024
Država: HR
Dobna skupina: 12

[embedyt] https://www.youtube.com/watch?v=AEDFAjuX_G8[/embedyt]

Sinopsis:
Film prati život Dražena Petrovića, košarkaškog genija koji je odrastao u Šibeniku, a zatim osvojio Europu i SAD. Kroz prizmu njegovih najvažnijih životnih trenutaka, film istražuje Draženovu neumoljivu odlučnost, duboku povezanost s obitelji i neizmjernu strast prema košarci – sportu koji ga je doveo do besmrtnosti.

Medvjedić Paddington u džungli
2025-01-25 11:00 - 13:00
Originalni naslov: Paddington in Peru
Žanr: obiteljski
Trajanje: 107
Redatelj/ica: Dougal Wilson
Glumci/glasovi: Filip Juričić, Jelena Miholjević, Dražen Bratulić, Boris Barberić, Natalija Đorđević, Dea Presečki, Mirela Brekalo-Popović, Branka Cvitković, Lada Kušec Deči, Željko Šestić, Pero Juričić, Niko Čuturić
Godina: 2025
Država: UK
Dobna skupina: svi uzrasti

Sinopsis:
Film Medvjedić Paddington u džungli prikazuje voljenog nam medvjeda i obožavatelja marmelade kako je sada izgubljen u džungli u uzbudljivoj pustolovini s visokim ulozima. Kad Paddington otkrije da je njegova voljena teta Lucy nestala iz doma za umirovljene medvjede, on i obitelj Brown kreću u divljinu Perua potražiti je, a jedini trag do nje je mjesto označeno na zagonetnoj karti. Odlučan u namjeri da riješi misterij, Paddington kreće u uzbudljivu potragu kroz amazonske prašume kako bi pronašao svoju tetu… a možda otkrije i jedno od najlegendarnijih blaga na svijetu.

Koncert TradInEtno Orkestar
2025-01-25 19:00 - 21:00
Ulaz 8 EUR
Za djecu do 10 godina – ulaz besplatan

Bob Dylan: Potpuni neznanac
2025-01-30 20:00 - 22:00
Originalni naslov: A Complete Unknown
Žanr: glazbeno biografski
Trajanje: 144
Redatelj/ica: James Mangold
Glumci/glasovi: Elle Fanning, Timothée Chalamet, Dan Fogler, Boyd Holbrook, Edward Norton, Scoot McNairy, Norbert Leo Butz, Monica Barbaro
Godina: 2025
Država: SAD
Dobna skupina: 12

Sinopsis:
Timothée Chalamet glumi i pjeva kao Bob Dylan u filmu Potpuni neznanac, redatelja Jamesa Mangolda (Logan, Ford V Ferrari, Walk The Line), upečatljivoj istinitoj priči o usponu jednog od najikoničnijih kantautora u povijesti. New York, ranih 1960-ih. Na margini vibrantne glazbene scene i burnih kulturnih previranja, zagonetni 19-godišnjak iz Minnesote stiže u West Village s gitarom i revolucionarnim talentom, predodređen da promijeni tijek američke glazbe. Dok kreće prema vrhuncu karijere, postaje nemiran zbog folk pokreta te, odbijajući biti definiran, donosi kontroverznu odluku koja odjekuje diljem svijeta.

Better Man
2025-01-31 20:00 - 22:00
Originalni naslov: Better Man
Žanr: glazbeno biografski
Trajanje: 134
Redatelj/ica: Michael Gracey
Glumci/glasovi: Robbie Williams, Damon Herriman, Alison Steadman, Kate Mulvany
Godina: 2024
Država: SAD
Dobna skupina: 15

Sinopsis:
Redatelj Michael Gracey (poznat po hitu The Greatest Showman) donosi inovativnu biografsku priču o životu pop zvijezde Robbieja Williamsa – ispričanu na način koji nitko ne očekuje! Better Man prati sve ključne trenutke Williamsove karijere, od djetinjstva do slave, turbulentnih odnosa i borbi s ovisnostima, uz nevjerojatne vizualne efekte i emotivne prizore. Better Man je neobično iskrena i intimna priča u kojoj Williams razotkriva svoje najdublje demone. Film donosi sve ono što Robbie Williams najbolje radi – sjajnu zabavu, nevjerojatnu scensku prisutnost i dirljivu priču koja ostaje s vama dugo nakon odjavne špice.

Čovpas - dječji film
2025-02-01 10:00 - 10:30 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
U sklopu festivala “Zimske pustolovne Kaze i Fila” prikazujemo dječji film: Čovpas!
Iz DreamWorks Animationa – tvoraca omiljenih hit franšiza Kung Fu Panda, Kako izdresirati zmaja i Beba šef – stiže filmska adaptacija književnog fenomena s popisa najprodavanijih naslova New York Timesa, autora Dava Pilkeyja: Čovjek Pas.
Kada vjerni policijski pas i njegov ljudski vlasnik, policijski službenik, stradaju zajedno na zadatku, nevjerojatna, ali spasonosna operacija spaja njih dvoje u jedno, i tako nastaje Čovjek Pas. On se zaklinje štititi i služiti – ali i donositi lopticu, sjedati i prevrtati se.

Izvorni naslov: Dog Man
Cijena ulaznice: 4,00 e

🎶 TAMARA OBROVAC I TRANSHISTRIA ENSEMBLE PRETPREMIJERNO U PAZINU 🎶
2025-02-13 19:00 - 21:00 | Spomen dom, Šetalište Pazinske gimnazije 1, Pazin, 52000, Croatia (Local Name: Hrvatska)
📅 Datum: 13. veljače 2025.
🕖 Vrijeme: 19:00
📍 Lokacija: Spomen dom, Pazin
🎟 Cijena ulaznice: 15 €
Pripremite se za nezaboravan glazbeni doživljaj!
Tamara Obrovac i vrhunski glazbenici Transhistria Ensemble-a stižu u veliku koncertnu dvoranu pazinskog Spomen doma. Na koncertu će pretpremijerno izvesti nove skladbe koje će se naći na njihovom nadolazećem albumu, čiji je izlazak planiran krajem 2025. godine.
Transhistria Ensemble već dvadeset godina djeluje u istom sastavu i poznat je po izvanrednom međusobnom razumijevanju i improvizaciji glazbenika, a posljednjih godina dodatno je usavršio izvedbe jedinstvenih skladbi autorice Tamare Obrovac. Upravo s ovim ansamblom Tamara najčešće nastupa, a čine ga slovenski kontrabasist Žiga Golob i hrvatski bubnjar Krunoslav Levačić. Zajedno djeluju od samih početaka, od Tamarinog prvog albuma „Triade“ iz 1996. Kroz godine, pridružili su im se slovenski gitarist i mandolinist Uroš Rakovec te talijanski harmonikaš Fausto Beccalossi, koji je stalni član ansambla od snimanja albuma „Daleko je…“ iz 2005. Godine.
S ovim sjajnim glazbenicima Tamara stvara jedinstvenu glazbu koja spaja suvremeni jazz i istarsku tradiciju u improviziranu umjetnost modernog doba.
Sastav Transhistria Ensemble-a:

Žiga Golob (kontrabas) i Krunoslav Levačić (bubnjevi), dugogodišnji Tamarini suradnici od prvog albuma “Triade” (1996.),
Uroš Rakovec (gitara i mandolina), član od 2003.,
Fausto Beccalossi (harmonika), član od 2005.

veljače u Spomen domu ne propustite priliku doživjeti ovaj unikatni projekt s pretpremijernim izvedbama nadolazećeg albuma Tamare Obrovac i Transhistria Ensemble-a uživo!

Požuda
2025-02-14 18:00 - 20:00
Originalni naslov: Babygirl
Žanr: drama
Trajanje: 111
Redatelj/ica: Haline Reijn
Glumci/glasovi: Nicole Kidman, Harris Dickinson, Antonio Banderas
Godina: 2024
Država: SAD
Dobna skupina: 18

Sinopsis:
Romy je uspješna direktorica tvrtke koja se bavi robotikom, a ujedno i majka i supruga. Njezin uređeni život promijenit će se kada u njezin tim stigne Samuel, mladi stažist koji će u njoj probuditi transgresivne erotske fantazije. Njih dvoje upustit će se u prilično riskantnu uredsku romansu, vođenu igrama dominacije i podređenosti.
Požuda Haline Reijn jedan je od provokativnijih filmova iz 2024. godine. Nastavljajući se na duh erotskih trilera Adriana Lynea i Paula Verhoevena koji su žarili velikim platnima 1990-ih, Požuda ispituje odnose muškaraca i žena u 21. stoljeću – na poslovnom i intimnom planu, a pritom vješto balansira između intrige, senzualnosti, humora i zabave. Mnogi se slažu da je Nicole Kidman ovdje odigrala jednu od najhrabrijih uloga svoje karijere, a za svoj nastup nagrađena je u Veneciji, gdje je film imao svjetsku premijeru.
